Siiski me näeme, et valguse/footoni omailm on juba liigendatud (võnkumise suund, sagedus ja nurk) ning ta on võimeline kohtuma "teistega" (interferents,  polarisatsioon, peegeldumine, elektromagnetjõud jms.). Nii et tema omateadvus peab olema ahenenum kui Plancki olendil, ehkki ta ei talleta midagi, kuna massita osakesena ta on ainult tegutsemises (sellise olemine=tegutsemine poolest on ta algse Jõu füüsikaline analoog). Kuna ta ei hoia midagi "omale", siis pole ka tema paarilised tema jaoks asetatud kui tahked piiritletud "teised kehad" ja "teised omateadvused".